projecte-aina/catalan_government_crawling huggingface dataset:
Cartell corresponent a la Nova etiqueta per a substàncies i mescles perilloses.
Esquema visual per a l'adopció de mesures de seguretat en els treballs de recol·lecció de pinyes.
Especialment útil per a treballadors i treballadores d'altres cultures sense un bon domini de la llengua catalana i/o espanyola.
Cartell sobre el perill dels espais confinats.
Aquest cartell il·lustra de forma sintètica les principals mesures preventives i les bones pràctiques que cal observar en diverses situacions de risc que es poden donar a l'obra civil.
Cartell corresponent a la campanya de prevenció de riscos laborals 2009
Cartell que conté la figura d'una dona treballant.
Publicació, en format provisional pendent de maquetació de format definitiu, del III Pla de Govern de Seguretat i Salut Laboral que es constitueix com el pla de politiques públiques en matèria de seguretat i salut laboral a Catalunya durant el període 2015-2020.
Integra set objectius prioritaris o estratègics que es desenvolupen en objectius operatius més detallats, mitjançant els quals es pretén assolir la millora de la seguretat i la salut de les persones treballadores i, en conseqüència, un increment de la competitivitat de les nostres empreses i del nostre país.
Finalitzada l'Estratègia, que fou prorrogada fins al 2014 com l'Estratègia europea, s'ha efectuat la seva anàlisi, reflexió i avaluació i s'exposa en aquest document.
Publicació que recull l'Estratègia catalana de seguretat i salut laboral 2009-2012, II Pla de govern, aprobat per orientar les polítiques públiques sobre prevenció de riscos laborals en aquest període.
Publicació que recull el Pla de Govern per a la prevenció de riscos laborals 2005-2008, aprobat per orientar les polítiques públiques sobre seguretat i salut en el treball en aquest període.
Col·lecció Fulls monogràfics de Seguretat i Salut Laboral, 18
Aquesta publicació ofereix informació actualitzada sobre la normativa de prevenció d'incendis que cal aplicar a les diferents tipologies de centres de treball.
La informació es presenta amb diagrames per identificar fàcilment la normativa aplicable a cada establiment en funció de la data de la seva llicència d'activitat o d'eventuals canvis o modificacions, així com de la normativa específica que eventualment calgui aplicar.
Col·lecció de Prevenció de Riscos Laborals, 28
Publicació digital que recull en un sol document tots els codis i classificacions necessaris per informar de les variables més destacades del comunicat d'accident.
Tota la informació es pot consultar de manera àgil i eficaç mitjançant l'índex que incorpora el document.
Col·lecció Prevenció de Riscos Laborals, 27
Conté el quadre de malalties professionals i la llista complementària de malalties que se sospiten d'origen laboral i que, en un futur, es podrien considerar com a malalties professionals i incloure's al Quadre (Annexos I i II del Reial decret 1299/2006, de 10 de novembre, pel qual s'aprova el quadre de malalties professionals en el sistema de la Seguretat Social i s'estableixen criteris per a la seva notificació i registre).
Nota: No inclou les modificacions introduïdes pel Reial decret 1150/2015, de 18 de desembre.
Col·lecció Fulls monogràfics de Seguretat i Salut Laboral, 10
Aquesta publicació ofereix informació actualitzada sobre els apartats més destacats de la Llei de prevenció de riscos laborals, que ha estat modificada diverses vegades des de la seva aprovació l'any 1995.
Col·lecció Fulls monogràfics de Seguretat i Salut Laboral, 11
Aquesta publicació ofereix informació actualitzada sobre els apartats més destacats de la Reglament dels serveis de prevenció, que ha estat modificada diverses vegades des de la seva aprovació l'any 1997.
Detalla les diferents modalitats d'organització de l'activitat preventiva per les que poden optar les empreses en funció de la seva grandària i activitat.
Aquesta publicació analitza quina és la regulació que, de la prevenció de riscos laborals, se'n fa a la nostra negociació col·lectiva a Catalunya.
El col·lectiu de cambrers i cambreres de pis, constituït fonamentalment per dones, es caracteritza per l'exposició a un ampli ventall de factors de risc de naturalesa diversa.
Tot i que predominen els factors de risc de naturalesa ergonòmica, també són destacables els relacionats amb l'organització del treball, l'exposició a substàncies químiques i biològiques.
Publicació que recull els principals riscos de tipus ergonòmic als quals estan exposats les persones que treballen a les bugaderies, incloent les industrials, així com les mesures de prevenció, tant tècniques com organitzatives, que les empreses han d'adoptar per reduir el risc de patir trastorns musculoesquelètics per sobreesforços o moviments repetitius.
Publicació adreçada als col·lectius de treballadors que fa un ús intens de la veu per fer la seva feina, com els professors, cantants, actors o altres.
Aquesta guia detalla quins són els factors de risc associats als usos professionals de la veu, tant laborals com personals, i les mesures de prevenció que cal aplicar per evitar que es produeixin alteracions de la veu per causes laborals.
Els nous avenços tecnològics en l'utilització i l'aplicació de nanomaterials representen una revolució en el món de la indústria, la biomedicina i en altres sectors com és el cas de la cosmètica.
Aquests materials presenten propietats úniques que milloren substancialment el rendiment de molts productes en els que es troben incorporats.
Per altre banda a dia d'avui el coneixement sobre els riscos associats a l'ús i el treball amb aquest productes és encara limitat.
Amb aquest estudi es pretén estimar la prevalença d'exposició a nanomaterials en el sector cosmètic català, conèixer els procediments de treball emprats i en base al principi de precaució fer recomanacions sobre les mesures preventives que poden disminuir l'exposició dels treballadors a aquests nous materials.
Aquest full monogràfic informa de les tasques on pot haver exposició a l'àcid sulfhídric, com els treballs amb purins, els subproductes carnis o els fangs de depuradora.
S'expliquen els efectes que pot tenir la inhalació d'aquest gas, que en elevades concentracions pot provocar la mort, i les mesures preventives que cal adoptar per evitar accidents.
Publicació que informa sobre els riscos laborals presents en el procés d'elaboració del vi i les mesures necessàries per prevenir-los.
Publicació que ajuda a determinar quina és la situació en matèria de prevenció de riscos laborals a les almàsseres, mitjançant uns qüestionaris que aborden els diferents àmbits de l'activitat preventiva.
També incorpora les mesures preventives a aplicar en funció dels riscos als diferents espais i fases de la producció de l'oli d'oliva.
Universitat Politècnica de Catalunya (Departament de Física i Enginyeria Nuclear)
Departament de Treball de la Generalitat de Catalunya
Centre Nacional de Condicions de Treball de Barcelona (INSHT)
Els elèctrodes de tungstè tori s'han utilitzat i s'utilitzen àmpliament a la indústria per a la soldadura d'arc.
El tori és un element químic radioactiu natural.
Aquesta publicació presenta un estudi sobre els riscos radiològics de l'ús d'elèctrodes de tungstè tori en la soldadura d'arc, i les conclusions que se'n deriven.
L'ús del vehicle per motius de feina és una realitat al segle xxi; té uns avantatges inqüestionables per al desenvolupament de l'activitat laboral, però també té una influència preocupant respecte a la sinistralitat, tant pel cost econòmic que suposa com pel cost social i, sobretot, pel cost humà que comporta.
Els accidents de trànsit en l'entorn laboral no són els accidents més nombrosos però sí dels més greus.
Catalunya s'ha situat els darrers anys en el grup de països europeus capdavanters en seguretat viària, amb una de les ràtios més baixes de victimització en relació amb la població que hi viu, dada a la qual cal afegir el caràcter de ser un territori de pas de primera magnitud i de forta afluència turística.
El mètode que es presenta té per objectiu ajudar l'empresari a prendre les decisions necessàries per eliminar els riscos del conductor professional o disminuir-los fins a límits acceptables, amb la finalitat de combatre la sinistralitat laboral viària i, per extensió, augmentar la seguretat a les carreteres.
Home: - Aquest moviment és perillós?
Dona: - Si és igual al llarg de vuit hores al dia, pot arribar a ser-ho.
Home: - Aquesta feina és perillosa?
Dona: - Si es repeteix durant dies i dies, pot ser-ho.
Home: - Aquesta activitat és perillosa?
Dona: - Si la fas més de cent vegades seguides, pot ser-ho.
Dona: - Les males postures poden originar dolors a les articulacions.
Una feina que requereixi un esforç mantingut pot originar lesions.
Un treball físic sense la protecció necessària pot originar traumatismes a les zones que realitzen més esforç.
Un bon disseny del lloc de treball, una bona planificació dels períodes de descans i mesures de protecció eviten problemes de salut.
Unes bones condicions de seguretat i salut a la feina eviten molts accidents i malalties laborals.
Arran de la creació del nou web temàtic de treball, els usuaris de l'Aplicació CoPsoQ PSQCAT v2 hauran de desinstal·lar-se la versió que tenen en els seus ordinadors, i tornar a descarregar-se el programa.
Aquest avís és únicament pels usuaris que ja tenien programa instal·lats, els nous, hauran de seguir el circuit establert.
Aquest mètode, elaborat per l'Institut Nacional de Salut Laboral de Dinamarca, garanteix el compliment dels requeriments de fiabilitat i validesa exigibles d'acord amb estàndards de qualitat científica i està orientat a l'acció.
És gestionat de forma cooperativa, sota els principis de recerca orientada a l'acció, per la CoPsoQ International Network, ( http://www.copsoq-network.org ), col·laboració que facilita i garanteix l'actualització i adaptació del mètode als canvis al món del treball i a l'avenç del coneixement científic, de manera regular i rigorosa.
El mètode CoPsoQ PSQCAT es pot aplicar a qualsevol lloc de treball, incorpora valors de referència i permet, mitjançant qüestionaris i la triangulació dels resultats mitjançant la participació, identificar els riscos psicosocials presents a l'empresa i les àrees on es pot millorar l'organització del treball per reduir-los.
Ambdues versions del mètode integren el capítol 5, referit als riscos psicosocials, del Manual per a la identificació i avaluació dels riscos laborals, versió 3.2.
Presentació del mètode CoPsoQ PSQCAT v2
Per a les empreses de menys de 25 persones treballadores.
Per a les empreses de 25 persones treballadores o més.
El Mètode CoPsoQ PSQCAT requereix de garanties bàsiques per al desenvolupament del procés de l'acció preventiva.
Us agrairem que empleneu aquest qüestionari i accepteu les condicions d'ús abans de descarregar el programa.
Per a qualsevol consulta o incidència relacionada amb el mètode d'avaluació dels riscos psicosocials CoPsoQ PSQCAT podeu escriure un correu electrònic a l'adreça [EMAIL]
El període de rebaixes, a l'igual que la campanya de Nadal, són els períodes de més activitat per al sector del petit comerç i la gran distribució.
Les feines en aquests àmbits obliguen a realitzar treballs d'atenció al públic o tasques que impliquen la manipulació de càrregues o postures forçades.
Tot plegat pot ocasionar estrès i accidents de treball.
Per això és important que les empreses i les persones que fan aquest tipus de feines adoptin unes senzilles mesures de prevenció.
*Nota: la fotografia d'aquesta pàgina està subjecta a una llicència Creative Commons.
Per lloc de treball s'ha d'entendre qualsevol àrea del centre de treball, edificada o no, en la qual els treballadors hagin de romandre o a la qual puguin accedir per motiu del seu treball, inclosos els serveis higiènics, els locals de descans i de primers auxilis, els menjadors i les instal·lacions de servei o protecció annexes als llocs de treball.
Aquests llocs de treball han de complir les disposicions mínimes que estableix el Reial decret 486/1997, de 14 d'abril, referides a:
condicions constructives; ordre, neteja i manteniment; senyalització, instal·lacions de servei i protecció; condicions ambientals; il·luminació; serveis higiènics i locals de descans; i material i locals de primers auxilis.
És obligació de l'empresari adoptar les mesures necessàries perquè la utilització dels llocs de treball no origini riscos per a la seguretat i la salut dels treballadors o, si això no és possible, perquè aquests riscos es redueixin al mínim.
A més, l'empresari ha de garantir la informació, consulta i participació dels treballadors en relació amb les qüestions esmentades.
Les condicions ambientals dels llocs de treball no han de constituir cap font d'incomoditat ni molèstia per als treballadors.
Cal evitar les temperatures i les humitats extremes, els canvis sobtats de temperatura, els corrents d'aire molestos, les olors desagradables, la irradiació excessiva i, en particular, la radiació solar a través de finestres, llums o envans de vidre.
La normativa esmentada estableix que la temperatura dels locals on es facin treballs sedentaris propis d'oficina o similars ha d'estar entre els 17 i els 27 oC,i on es facin treballs lleugers ha d'estar entre els 14 i els 25 oC.
La humitat relativa ha d'estar entre el 30 i el 70%, excepte als locals on hi hagi riscos per electricitat estàtica, en què el límit inferior ha de ser del 50%.
Les fibres i pols d'amiant posen en perill la salut d'aquells que les manipulen, ja que pot provocar una malaltia pulmonar anomenada asbestosi, càncer de pulmó i mesotelioma.
Per això, abans d'ocupar un lloc de treball amb risc per amiant, el treballador ha de sotmetre's a un reconeixement mèdic.
Amiant i asbest són dos termes que s'utilitzen indistintament per designar un grup de minerals metamorfòsics fibrosos que contenen cristalls majorment en forma de fulles, que s'ordenen per capes.
Estan constituïts per silicats de composició i estructura variada.
Les fibres d'amiant són partícules d'aquesta matèria en qualsevol de les seves varietats, la longitud de les quals és superior a 5 micròmetres (10-6 Mm) i el seu diàmetre inferior a 3 micròmetres i la relació longitud-diàmetre és superior a 3.
L'exposició a la pols/fibra d'amiant posa en perill la salut dels treballadors/ores que el manipulen, ja que pot provocar unes malalties pulmonars, algunes d'elles són les denominades asbestosi, càncer de pulmó i mesotelioma.
Abans d'ocupar un lloc de treball amb risc per amiant, el treballador/a ha de sotmetre's a un reconeixement mèdic.
Davant del risc de patologia específica no s'han d'admetre els treballadors/ores en els quals s'evidenciïn certes manifestacions patològiques.
Atesa de la seva perillositat, es va prohibir la utilització, producció i comercialització de l'amiant i dels productes que el contenen, mitjançant l'Ordre de 7 de desembre de 2001 (BOE del 14 de desembre).
No obstant la prohibició pot haver-hi exposició a fibres d'amiant en la manipulació de materials instal·lats que el contenen, especialment en enderrocs i operacions de rehabilitació, reparació i manteniment.
L'electricitat és una font important de risc per als treballadors.
En totes aquelles tasques en què calgui manipular una instal·lació elèctrica, cal assegurar-se que la tasca es fa sense tensió.
Per fer això s'han de seguir aquests cinc passos, coneguts com les regles d'or de la seguretat elèctrica.
Un cop acabats els treballs, per poder donar tensió a la instal·lació amb seguretat cal seguir els mateixos cinc passos, però en ordre invers.
Cal desconnectar la instal·lació per deixar-la sense tensió.
Els dispositius emprats per desconnectar la instal·lació han d'assegurar-se contra qualsevol possible reconnexió.
Així mateix, cal senyalitzar adequadament la realització de treballs a la instal·lació.
Cal comprovar que, efectivament, la instal·lació no té tensió (amb l'ajut d'un voltímetre).
Cal curt-circuitar i posar a terra la instal·lació perquè, en cas de realimentació accidental, la descàrrega no arribi mai al treballador.
Cal protegir la zona de treball davant d'elements propers en tensió, i senyalitzar-la per delimitar el lloc on es duen a terme els treballs.
Servei Meteorològic de Catalunya | meteo.cat
Descarregueu-vos el peu de signatura de correu electrònic de la campanya de la calor 2020 i les instruccions per configurar-lo.
Quan arriba l'estiu i fa molta calor els mecanismes d'adaptació del nostre cos, com la suor, es posen en marxa per mantenir estable la temperatura corporal.
Haver de realitzar tasques pesades o treballs a l'exterior a elevades temperatures pot portar el cos humà al límit i ocasionar accidents de treball.
El risc augmenta a mesura que puja la temperatura, per això és important que les empreses i les persones que fan feines a l'aire lliure o en ambients calorosos adoptin unes senzilles mesures de prevenció i estiguin atentes a símptomes com fatiga, mal de cap o vertigen, que poden ser precursors de problemes més greus com la deshidratació o el cop de calor –que en alguns casos arriba a ser mortal-.
Mira d'anar ben descansat a la feina (la calor incrementa l'exigència física del treball).
No treure's la roba i cobrir el cap
Facilitar descansos freqüents a indrets frescos
Evitar el treball aïllat i posar aigua a disposició de les persones treballadores
Cop de calor (la temperatura del cos supera els 40 graus).
En l'àmbit laboral, hi ha nombrosos llocs de treball que impliquen la realització de tasques en ambients freds a causa de treballs que es realitzen a la intempèrie, així com treballs en determinats ambients industrials, la qual cosa pot generar riscos per a la salut.
L'ésser humà ha de mantenir la temperatura corporal constant i a 37oC independentment de les característiques tèrmiques de l'ambient, per poder preservar la seva salut i disposar de l'energia necessària per a l'activitat física.
L'exposició al fred pot desbordar els mecanismes de termoregulació de l'organisme i originar molèsties, desconfort, deteriorament de l'agilitat en l'execució física, a més de ser l'origen d'alteracions de la salut.
En el lloc de treball una combinació de factors col·lectius (organització de les tasques, condicions de treball...) i individuals (edat, fatiga, despesa energètica física deguda a la tasca, presència de trastorns circulatoris) tenen un rol important en l'alteració de la salut dels treballadors i poden arribar a desencadenar un accident de treball.
Les temperatures ambientals inferiors a 15oC poden generar manca de confort, principalment, en els treballs sedentaris o lleugers, mentre que una exposició prolongada a temperatures que estiguin per sota dels 10oC pot ocasionar danys per a la salut.
Quan la temperatura dels llocs de treball sigui inferior a 10oC es recomana avaluar el risc d'estres tèrmic per fred.
Els factors de risc que cal considerar en aquesta avaluació són la combinació de temperatures baixes i activitats de poca intensitat, les humitats elevades i els corrents d'aire forts, tant si és en ambients interiors com exteriors.
Instal·lacions, equipament i serveis
L'empresa ha de proporcionar paravents, en cas necessari.
El treball en cambres frigorífiques requereix un equipament i organització del treball adequats.
Beure begudes calentes ajuda a recuperar l'escalfor corporal.
Els monitors d'esquí, una de les professions amb exposició laboral al fred.
Drets de propietat intel·lectual de les imatges
Imatge subjecta a una Llicència Creative Commons Reconeixement 2.0 Genèrica
Imatge subjecta a una Llicència MorgueFile.
L'Institut Català de Seguretat i Salut Laboral periòdicament edita en paper unes targetes com una eina de difusió de continguts relacionats amb la prevenció de riscos laborals que estan desenvolupats en l'espai web de Seguretat i Salut.
La iniciativa va néixer el 2008 derivada d'una estratègia comunicativa que pretenia buscar l'eficiència tot relacionant l'eficàcia amb una bona gestió dels escassos recursos disponibles aprofitant les possibilitats que permetia l'edició i distribució electrònica de publicacions.
Aquestes targetes contenen en l'anvers el destacat del tema que es vol difondre i en el revers es detallen els apartats més rellevants dels continguts, als quals s'adrecen mitjançant un codi QR.
En aquest apartat podeu consultar l'històric de totes les targetes editades fins al moment.
En Napo és l'heroi de la sèrie d'animació que porta el seu nom sobre seguretat i salut en el treball.
És un treballador servicial que pot ser víctima de situacions sobre les quals no té control, però també pot detectar perills o riscos, o fer bons suggeriments per millorar la seguretat i l'organització del treball.
Qualsevol persona, des d'un empleat jove fins a un treballador experimentat, sigui del sector que sigui, es pot identificar amb en Napo.
El Departament ha traduït al català el portal de Napo, per acostar als treballadors/es, formadors/es, tècnics/ques i públic en general la prevenció de riscos laborals d'una manera atractiva i entenedora.
Les pel·lícules d'en Napo, realitzades pel Consorci Napo –que reuneix a sis organismes nacionals europeus- amb el suport de l'Agència Europea per a la Seguretat i la Salut en el Treball, són una introducció atractiva al món de la prevenció de riscos laborals, gràcies a uns personatges simpàtics i unes històries divertides, sempre amb una perspectiva humorística i informal.
"La prevenció amb un somriure" és la contribució d'en Napo per aconseguir que els llocs de treball siguin més segurs, més saludables i millors.
A més, la pàgina web de Napo compta amb un apartat específic adreçat a professors/es de primària, amb guies i materials per introduir la prevenció a les seves classes, i que inclouen propostes d'activitats per a nens d'entre 7 i 11 anys.
Les pel·lícules estan fetes en animació i són mudes.
Tot i que variable, la seva durada acostuma a ser inferior als 10 minuts.
Les pel·lícules es divideixen en capítols que es poden utilitzar com a càpsules independents que aborden aspectes específics del tema de la pel·lícula.
Pel·lícules d'en Napo en català
El concurs de prevenció de riscos laborals "La prevenció, un valor segur", organitzat pel Departament, en col·laboració amb Ensenyament i amb el suport de la Fundación Prevent, és una iniciativa que pretén, sensibilitzar els joves sobre la importància de la seguretat i la salut laboral i l'adopció de mesures de prevenció en qualsevol professió.
També busca orientar la seva creativitat a un àmbit, el de la prevenció de riscos laborals, en una fase en la qual s'estan preparant per entrar al mercat laboral.
La participació en aquest concurs obliga als estudiants a informar-se, a investigar i a prendre consciència de la varietat de riscos que existeixen en qualsevol professió.
Amb iniciatives d'aquest tipus el Departament vol posar en relleu la importància de tenir joves formats, sensibilitzats sobre la seguretat i la salut en el treball i preparats pel món laboral.
Tot plegat aporta un valor afegit que ens ajudarà en un futur a ser més competitius i a merèixer el prestigi que dona la feina ben feta.
Per a qualsevol dubte us podeu posar en contacte amb:
Institut Català de Seguretat i Salut Laboral